《正月十六日奉皇帝即位于新京郊天礼成改元康德 其一》
清代·郑孝胥

三王家天下，传子以相继。秦政称一统，二世至万世。

生民立之君，道在仁与义。仁义自无争，岂为一家计。

苟以力假仁，上下必征利。举世治此学，自谓巧且智。

日居争敚中，孰能救其弊。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。